A NETFLIX SOROZATA
FELVÉTEL
Hahó, seattle-i szinglik! Kate vagyok, imádom a lovaglást és az esős napokat,
és egyszer eluralkodott rajtam a Pac-Man-mánia,
de a doki adott egy krémet, amitől elmúlt.
Csak vicceltem.
Sose próbáltam még a videórandit,
szóval várom, hogy milyen pasit dob ki nekem a gép,
vagy mit tudom én, hogy megy ez.
Egy kedves férfit keresek,
aki nem csap be, mint a volt pasim.
Elhitette velem, hogy létezik az igaz szerelem,
de végül kiderült, hogy ez baromság.
Leáll! Úgy beszélsz, mint egy őrült. Kérlek, vedd ezt komolyan!
Ez komoly volt.
Én nem próbálhatom ki a komputerrandit. Én tudósítok róla.
Kérd meg Carolt!
Az a munkája, hogy kipróbál dolgokat.
Nem. Mert Carol stílusa ilyen lenne, de ez Tully műsora.
Johnnyval több hete szakítottatok. Hát nem akarsz ismerkedni?
De, azt hiszem.
De fura, hogy videón próbálom eladni magam ismeretleneknek.
Ez a jövő. - Nem, ez nem a Tron.
Mindig lesz, aki valós emberekkel akar ismerkedni a valós világban.
Egy szinglibárban, egy raketballpályán
vagy egy szupermarketben, ahol ugyanazért a dinnyéért nyúlunk,
egymásra tekintünk, minden lelassul,
és tudjuk, hogy ő az.
Na jó, nézzünk meg pár videót! Talán megihletnek,
és esetleg meglátsz valakit, és tudni fogod, hogy ő az.
Jól van.
Ismered a mondást: ne a külső alapján ítélj!
Nappal ügyvezető igazgató vagyok,
de este átmegyek partiállatba.
Szió!
Mi az a füled mögött?
Semmi?
Pedig ezt onnan húztam elő.
De személyesen kell találkoznunk, hogy megtudd, hogyan.
Tisztázzuk: ha marist szívsz, azt mondom: te kis hamis!
Oké, közülük kéne válogatnom?
Itt nincs is búza, csak ocsú!
Csak még egyet!
Üdv! Theo vagyok, és én…
Hű, ez azért furcsa, nem?
Videón randira hívni vadigeneket.
Na mindegy. Biztos csak régimódi vagyok,
de életem párját keresem.
Az álmom egy takaros kertvárosi ház és egy focicsapatnyi gyerkőc.
Egyszerű, boldog életet szeretnék.
Hű! Nagyon rendben van a fazon. És cuki is.
És szeretem a sakkot és Elton Johnt.
A naplementét is a doveri fehér szikláknál.
Doveri sziklák, ez komoly?
Mi bajod? Kapós.
Max egy hamis akcentust tudnék elkapni tőle.
Tudom, hogy sivárnak tűnik a helyzet,
de amint belekezdesz, hidd el…
- Johnny! - Klassz lesz.
A tegnapi inge van rajta.
Ne törődj azzal, hogy hogy öltözködik!
Én vettem neki azt az inget.
Mondtam: a szerelem baromság.
Johnny már most bulizik meg csajozik,
és másnaposan, tegnapi ruhában jelenik meg,
mintha sose lettünk volna együtt.
Mindenki máshogy dolgozza ezt fel.
Mintha neki nem lenne mit. Ahogy neked se.
Danny a mi szakításunk előtt lépett le, mégis úgy látom, jól vagy.
Sőt, mi több, remekül. Miért nem szenvedsz?
- Szenvedjek? - Igen, egy kicsit.
Hogy normálisnak érezzem magam.
Nézd, Danny elment.
A pityergés nem változtat ezen.
Ezért úgy döntöttem, hogy leszarom.
Tessék? Ilyen egyszerűen?
Igen.
És most jól vagyok.
Taníts meg erre!
De te Kate vagy.
Taníts meg Tullynak lenni!
Megcsinálom a hülye videódat. Bármit megteszek.
Oké, édes.
- Oké. - Oké.
Oké, a hétvégén helyettesítesz Marah-nál.
Menő tanti helyett szigorú, de igazságos anya leszel.
Aki külsőre a nővére is lehetne.
Most nem ez a lényeg.
Tudom, celebek a szomszédaid, szóval nincs parti Dave Grohllal,
se azzal a techguruval, se a cuki kosarassal.
Tegnap flörtölt velem a liftben.
Jó helyen lakom!
De a hétvégén csak a keresztlányommal akarok lenni.
Ne nézzétek a Szex és New Yorkot!
Legalább hagyjátok ki a szexjeleneteket és Samanthát!
- És éjfélre már ágyban a helye. - Jó.
Megkaptam a hosszú e-mailed.
- Marah büntiben van. - Bukásra áll tesiből.
Pedig ez már a pótvizsga lesz. Meghúzták.
- Túl sokat lógott, mert lázadó szellem. - Emlékeztet valakire.
Én nem vagyok lázadó szellem.
Rám emlékeztet.
Pontosan. Szóval meg tudsz érteni.
Oké, de amúgy jó tanuló, nem? A tesi csak tesi. Kit érdekel?
Engem. És az egyetemeket is.
Addig még van három év!
Tudod, mit? Tedd hasznossá magad!
Pásztorpite lesz, Johnny kedvence, mert végre kettesben leszünk a hétvégén.
Hála neked.
Szívesen, de miért aggódsz a vacsi miatt,
amikor a főfogás vad szex lesz,
amit még több szex követ, desszertnek még több szexszel?
Azért majd kajálnunk is kell.
Ki se fogtok jönni a hálószobából.
Ezért a fehérneművel törődj, és ne a krumplival!
Ne aggódj, van fűzőm! És magas sarkúm. És harisnyakötőm.
Most beindultam, Mularkey.
- Min nevettek? - Anyád szexi fehérneműin.
Pfuj!
- Bocs. - Menjünk, mielőtt befog krumplit pucolni!
- Jó szórakozást! - Meglesz, bár nem annyira, mint nektek.
Istenem, kérlek, ne!
Itt az új kocsi.
Sportos és fain. Imádni fogod.
Hallottál már a Gyáva nyúl játékról?
Ugye csak viccelsz?
Könnyű ugratni anyádat.
Ez…
A speckó, páratlan husiszószunk.
Nem csak majonéz és ketchup?
Annál jóval több, de nem oszthatok meg titkokat új alkalmazottakkal.
Érthető. Nem tudhatod, ki kémkedik a McDonald'snak.
A vállalati kémkedés nem vicc.
A legjobb kollégám, pontosabban kolleginám beavat a részletekbe.
Sokat tanulhattok tőle.
Kevesebb mint két hónap alatt junior manager lett.
LK! Gyere, bemutatom az újoncokat!
Lisa-Karen?
Átadom a stafétabotot.
Nem tudtam, hogy itt dolgozol.
Már egy ideje. Repül az idő, ha nem hívsz vissza másokat.
- Bocs, elég… - Nem érdekel. Sok dolgunk van.
Tudom, nehezen követitek a szabályokat,
szóval leegyszerűsítem, hogy ti is megértsétek.
Egy műszak alatt csak egy szünet jár. Egy, és nem több.
Minden vendéget így köszöntünk:
„Szép husinapot! Miben segíthetek?”
- Viccelsz? - Úgy tűnik?
Max 15 szál krumpli egy adag. Igen, számolom.
Nincs ingyen senkinek,
és nem dobjuk ki az olajat, ha furcsa tárgy van benne.
És a legfontosabb:
itt nincs demokrácia.
Diktatúra van. Ha nincs itt Ian, én vagyok a diktátor.
Ez pokoli lesz.
Kilötyögteted az olajat! Nem a fán terem!
Az olívaolaj a fán terem.
Minden csepp kiöntött olaj pénzbe kerül a cégnek.
Igyekezz! Nem akarlak megróni már az első napon.
„Nem akarlak megróni”.
Nem jön ki a lötyi.
A képzésen mondtam, hogy teljesen húzd meg.
Megcsinálom, neked láthatóan nem megy.
Vedd fel a rendeléseket! Kezd hosszú lenni a sor.
Igenis, kapitány!
Oké, ki következik?
Mit mondunk a vendégeinknek, Tully?
Szép husinapot! Miben segíthetek?
Ez nagyon vicces.
„Szép husinapot”?
Még husik leszünk.
Két hamburgert, két kólát és két sült krumplit kérünk.
Ezt nem hiszem el.
Ashley most üzent nekem:
„A pékségben a srác azt mondta, hogy ő a krémsajtok művésze.
Kész Sandy Cohen. Bár ott lettél volna velem!”
Aztán pontosvesszőt írt. Ez egy kacsintás, igaz?
Várj, nem Ashley hagyott magadra a bulin, hogy a fiújával legyen?
Az csak félreértés volt.
És szakítottak. Mit mondjak neki?
Valami egyszerűt, például ezt: „Haha.”
Komolyan? Ennyit?
Igen, felkiáltójel nélkül.
Elég undi válasz.
Titokzatos és érdekes.
Istenem!
„Folyton a bennfentes vicceinkre gondolok. Mi lett volna, ha nem pasiztam volna be?
Pont, pont, pont.”
Hű!
Állj! Ne örülj előre!
De ez fontos kérdés, és már nincs pasija.
Egy óra múlva válaszolhatsz neki.
Egy óra múlva? De akkor várnia kell a válaszomra.
Pontosan.
- Nem bírok annyit várni. - De igen, és fogsz is.
És most segíts eldönteni, hogy mit együnk vacsorára!
A javaslatom: két extra nagy pizza és egy lávasüti.
- Sajtos-hagymás kenyér? - Naná.
Ez a hétvége arról szól, hogy rossz filmeket nézünk, és zabálunk.
Mularkey!
Ez aztán nem semmi!
Ez egy különleges este. Úgyhogy elkészítettem a kedvenc kajádat.
Hűha!
Ínycsiklandó az illata. Köszönöm.
Szívesen.
Akkor eszünk, nem?
Ha salátát szeretnél, a hűtőben találod.
Most csak egyvalamit szeretnék.
Ajjaj!
Bocs, kicsit nehéz kibújni belőle.
Ne mentegetőzz! Imádom a szexi kihívásokat.
- Elfelejtettem kikapcsolni. Bocs. - Oké.
Muszáj felvenned?
Csak a szerkesztőm.
Nem gond. Majd visszahívom.
Vedd csak fel!
Különben végig zavarni fog.
Beszélj vele!
Oké, gyors leszek.
- Jól van. - Rendben. Bocsi!
Marshall! Szia!
A legkönnyebben úgy lehet pasizni, ha melltartópántot
vagy dekoltázst villantunk.
De ez amatőröknek való.
- Akkor mit tegyek? - Tanulj tőlem!
- Egy gin-tonikot! - Vodkát kérnék.
Szió! Kérhetnék két gin-tonikot?
- Hogy csináltad? - Neked is menni fog.
Nézd ezt a sok pasit!
Flörtölhetsz velük, elkérheted a számukat, akár haza is mehetsz velük.
És az a legjobb, hogy nem kell törődnöd velük.
Köszi.
Köszönöm. Csirió!
Gyere!
Na jó.
- Itt mérjük fel a kínálatot. - Oké.
Sok mindent elárul egy pasiról, hogy hogyan táncol.
Oké.
Sokat jársz ide?
Nem, még sose voltam!
Én minden este idejövök.
A postás is itt keres.
Mi lenne, ha a Datsunomban ismerkednénk tovább…
- Őt inkább hagyd! - Rendben.
Köszi.
Kár, hogy nem köptem bele a hamburgerébe.
Semmit se csináltam! Azért mondhattam volna valamit.
- Szép husinapot kívántam. Hülye vagyok. - Sokkot kaptál. Mit tehettél volna?
Nézd, hogy nevet a csaj Pat hülye poénjain!
Nem tudja, mekkora mocsok.
Szerinted vele is…
Tudod…
Megteszi, amit velem?
Istenem!
Mozgás! Vége a szünetnek.
- Hova mész? - A mosdóba.
Ez már a harmadik szüneted.
A padlóra is kakálhatok, ha szeretnéd.
Szakmai ártalom. Lyukas ketchuposflakon.
Ismerős az arcod. A Barbara Lee Ellis középsuliba jársz?
Nem, a Saint Jo'sba.
Hűha! És itt vagy Pattel? Hát nem fősulira jár?
De, a tónál találkoztunk.
Légy óvatos Pattel!
Kedves srácnak tűnik, de egy tahó.
Maradj távol tőle! Nagy ívben kerüld el!
Pat elmesélte, mi történt.
Tényleg?
Igen. Tudom, hogy régen jártatok.
Berúgtál egy bulin.
Rámásztál, és iszonyú kínosan viselkedtél.
Majd mikor nem érted el, bekattantál, és el akartad ütni.
Nem ez történt!
Azért kísértem el a buliba, mert azt éreztette velem, hogy bír,
és hogy különleges vagyok.
És szép.
Biztos veled is ezt érezteti.
De aztán smárolni kezdtünk.
Ö többet is akart, de én nem.
Mégis folytatta.
A földre nyomott. Kérleltem, hogy hagyjam abba, de hiába.
Aztán végzett.
Ma is rémálmaim vannak miatta. Vigyázz vele!
Pat nyilvánvalóan a mániád lett.
Begolyóztál, és így akarsz bosszút állni rajta.
Most mi legyen?
Kérjem meg, hogy talizzunk a hétvégén?
Dehogy! Egyelőre te vagy nyeregben.
Sose vagyok nyeregben.
Én más vagyok.
Más, mint te.
Rengetegszer nem voltam nyeregben.
Jó, de odavannak érted.
Értem nem. Én ahhoz túl… nudli vagyok.
- Nudli? - Nudli.
Már miért lennél nudli?
Milyen tekintetben vagy nudli?
Minden tekintetben nudli vagyok. Nudli a köbön.
Ez baromság a köbön.
Káprázatos vagy,
ragyogó, vicces, furi, zizi, szokatlan.
Nem vágod. Te sose voltál nudli.
Ahogy te sem. Egyetlen napig sem.
Pedig így érzem.
Egyszerre vagyok túl semmilyen és túl fura.
Jaj, drágám!
Bárcsak úgy látnád magad, ahogy én látlak!
Ma este megnézné velem a Szerelmünk lapjait.
Úristen, ez egy randi!
És „XO”-val köszönt el!
- Ígéretes. - Kölcsönadnál egy csini rucit?
Nem vagy szobafogságban?
Éjfélkor le kell feküdnöd. Nem lóghatsz a barátaiddal.
Ez csak egy film. Mi is filmet néznénk.
Nem mindegy, hogy Ashley-vel mozizok-e?
Régóta szeretem.
És most úgy tűnik, hogy én is tetszem neki.
Még sosem volt ilyen.
Anyád kinyírna.
Nem tudja meg. Nem mondom el neki.
- Hogy mennél oda? - Az anyja elvisz minket.
Nem lesz semmi baj. Még csak nem is korhatáros film.
Kérlek! Nagyon fontos ez nekem.
Este tízre visszajössz. Egy percet sem késel.
Szeretlek!
De beszédes ez a szerkesztő!
Bocs, hogy eddig tartott.
Hol tartottunk?
- Akkor megünnepeljük, hogy kibékültünk? - Meg bizony!
- Mindig ilyen puha volt ez a matrac? - Nem, ez új.
Tényleg?
A régi túl kemény volt, de már vége a hátfájásnak.
Jó tudni.
Bocs, várj! Összezavarodtam.
Miért nem szóltál soha, hogy túl kemény a matracunk?
A régi ágyunkon alig tudtál aludni.
Örültem, hogy végre tudsz pihenni.
A házasság kompromisszumokról szól.
Miért nem szóltál, hogy minden reggel hátfájással ébredsz?
Nem csináltam belőle ügyet.
Kate, nem szeretném, ha szenvednél értem.
Nyissunk egy új fejezetet!
Ezentúl mondd el az igazat!
Még akkor is, ha azt hiszed, hogy nem akarom hallani.
Rendben. Úgy lesz. Megígérem.
Őszintén, nem szeretem, ha csókolgatod a nyakamat.
De szex közben mindig csókolgatni szoktam.
Te pedig nyöszörögsz, és a fülembe búgsz.
Hát, úgy láttam, nagyon élvezed, és nem akartalak lelombozni.
Szóval megjátszottad, hogy jó neked.
Nem! Dehogy játszottam meg!
Legalábbis azt nem, ami a nyakcsókolgatás után jön.
Mit nem mondtál még el?
Azta!
Csak hogy tudd, te vagy itt a legjobb táncos.
Az te vagy!
Figyu, te ablaktisztítóval mosod a gatyádat?
- Tessék? - Csak mert látom benne magam.
Hú!
- Szia! - Mit kerestek ti itt?
- És te? - Ez egy bár.
- Pontosan. - Kérlek, menjetek el!
Nem szeretném, ha Kate meglátna.
Kate itt van?
Igen, és végre jól érzi magát.
Most először, amióta összetörted a szívét.
Ő szakított velem!
Mert azt szeretné, ha a férje lennél, és egy rakás gyereketek lenne,
de te se feleséget, se családot nem akarsz.
Te törted össze az ő szívét. Pont.
Menj, és kérj ki nekünk italt!
Nem lehetne hátul? Itt megláthat.
Jó, rendben.
Van képe sajnáltatni magát,
mikor világos, hogy kiélvezi a szinglilét előnyeit!
- Kiélvezi? - Igen!
Kate észrevette,
hogy ma tegnapi ruhában ment dolgozni.
Mint aki az éjjel Isten tudja, mit csinált, Isten tudja, kivel!
Én tudom, kivel. Velem.
A kanapémon pecózott.
Mert ha egyedül van, folyton sír.
Jaj, ne falazz már neki!
Nem teszem, eskü!
Azért cipeltem el ide, mert elegem lett.
Folyton azt az inget hordja, mert Kate-illata van.
De csak szerinte. Valójában izzadságszagú.
Együttérzek Johnnyval. Tényleg.
Jól tudom, milyen érzés elveszteni Kate-et.
De ezt nem bírom tovább.
Örülnék, ha Johnny jobban hasonlítana rád.
Rám?
Simán túlléptél Dannyn,
mint egy robot.
Komoly volt a kapcsolatotok,
mégis kőszívűen fogadtad, hogy elmegy.
Lenyűgöző.
Megkeresem Johnnyt, és elviszem máshová.
Ha itt maradnánk, az egy hétre visszavetné.
Jó, remek. Kösz, Mutt!
Igazad volt!
- Miben? - Mindenben.
Négy számot végigtáncoltam a pasival,
és elkérte a számomat, de nemet mondtam, mert megtehettem.
Ez nagyszerű, Kate.
Olyan jól elflörtölgetek itt,
hogy fél órája nem gondolok Johnnyra.
Bár most gondoltam rá. De fél óráig nem.
És egy idő után egyáltalán nem fogok gondolni a palira.
Ahogy te sem.
Tévedsz.
Hogy érted?
Gondolok rá.
Bár ne gondolnék!
Nem akarok, de ez a hülye Danny egyszerűen…
Nem megy ki a fejemből.
Komolyan?
Minden pasit hozzá hasonlítgatok, és senki nem ér fel vele.
Hiányzik Danny. Hiányzik, és ez dühít.
És ha távkapcsolatban lennétek?
Nem tartottunk még ott,
és új munkahelye van, új életet kezdett, szóval…
Hát, ő legalább 5000 kilométerre van tőled,
és nem az irodában heccel a szexi borostájával.
Mindkettő szívás.
Igen. Igazad van.
Nos, ha ez vigasztal, sokat segítettél ma este.
Hetek óta most először látok fénysugarat az alagút végén.
Nem mutatnád meg, hol van?
Hol keressem?
Valaki feltűnik majd a színen, és elfeledteti veled Dannyt.
Ez biztos.
És ha ő az igazi?
Úgy értem…
Én nem hiszek ilyesmiben. Mi van velem?
Beszéltél erről Dannyvel?
Micsoda? Miért tenném?
Gyere velem!
Mondd el Dannynek, mit érzel,
különben egész életedben bánni fogod!
Már New Yorkban él.
És?
Mi van, ha ugyanazt érzitek, csak féltek elmondani,
és végig azon fogtok rágódni, hogy mi lett volna?
Tárcsázz már! Vagy én tárcsázok.
Oké. Rendben.
Köszönöm.
Jaj, sajnálom!
Én sajnálom. Az én hibám.
- Doveri sziklák! - Tessék?
Láttam a randivideóját. Bár én nem regisztráltam.
Egy barátnőm műsorába készítettem videót,
de nem gáz regisztrálni.
Édes istenem!
Hát látta valaki? Remek.
A barátom regisztrált, poénból.
Biztos jó nagy pancsernek tűnök a videón.
- Igazi az akcentusa! - Á, igazából jenki vagyok.
Halihó, szomszéd!
Erő és hatalom!
Reaganizmus!
Miért ne lenne igazi az akcentusom?
Azt hittem, maga egy kém vagy ilyesmi.
Majdnem.
A Greenpeace-nek dolgozom.
Hát igen.
Hűha!
Ne menjünk egy kicsit csendesebb helyre?
- Együnk valamit! - Jó lenne.
De majd máskor. A barátnőmmel jöttem.
Gondol a barátnőjére. Ez tetszik. Hallgasson ide!
Megadom a telefonszámomat.
Tessék!
Hívjon fel, ha úgy érzi, hogy eljött az a „majd máskor”!
Rendben.
Mi dobott fel ennyire?
Semmi, de emlékszel a doveri sziklás pasira a videóról?
- Kamuakcentus? - Igazi.
És környezetvédő, és szereti az anyját, és vicces.
Hűha! Ezt mind kiderítetted róla két perc alatt. Nem semmi!
Hogy ment? Beszéltél Dannyvel?
Nem, csak hagytam neki egy érzelmes üzenetet.
Nála van a labda.
Ez az! Büszke vagyok rád.
De nagy itt a zaj!
Fagyizzunk otthon melegítőben!
Szívemből szóltál, drágám.
- Igen? - Itt az étel, amit rendelt.
Felvigyem?
Ne, majd én lemegyek érte. Végre valami izgalmas!
FRISS PIZZA
Oké.
Ó, és ne felejtse a lávasütit és a sajtos-hagymás kenyeret!
Igaz. Köszönöm.
Tallulah Rose.
Szent ég!
Danny? Mi a…
Mit keresel te itt?
Hazajöttem egy jótékonysági bálról.
- Kinyitom neked. - Várj, te itt laksz?
Aha.
- Ugyanott, ahol én? - Aha.
Csak utánad!
PENTHOUSE
- Egy szinten lakunk? - Miért, hol laknék, ha nem penthouse-ban?
Hogyhogy otthagytad New Yorkot?
Lejárt a szerződésem.
Eljött a változás ideje.
Úgyhogy médiacéget alapítok pár microsoftos csókával.
Menő.
Na és nem hívsz meg a nagy bulira?
Ez mind nekem jött.
- Sajtos szénhidrátkúrát tartok. - Jól hangzik.
Üdv újra Seattle-ben, Dan, a KDUG sportközvetítője!
Viszlát, szomszéd!
A gálán szörnyű volt a kaja, és farkaséhes vagyok.
Esetleg jut neked is.
- De meg kell ígérned valamit. - Mit?
Nem jössz azzal, hogy New Yorkban sokkal jobb a pizza.
- De tényleg jobb… - Na jó. Éhes vagy, vagy sem?
Az vagyok.
És van még valami:
uncsi karácsonykor a Drágán add az életed!
Hogy Bruce Willis trikóban fut a törött üvegen,
és újra felrobbant egy épületet.
Oké.
Minden karácsonykor megkérdezlek: „Milyen filmet nézzünk meg?”
És mindig azt feleled: „Válassz te!”
Igen, igazad van.
Na jó, te jössz.
De légy nagyon őszinte! Tudom kezelni.
Nem szeretem a pásztorpitét.
- Tessék? - Igazából utálom.
Utálod?
Az volt az első évfordulónkon, és sokat dolgoztál vele,
ezért dicsértem úgy.
Én meg utálok pásztorpitét sütni.
Csak azért csinálok, mert mindig nagyon örülsz neki.
Azért teszek úgy, mintha örülnék, mert tudom, mennyi munkával jár.
Istenem, végig ok nélkül szenvedtünk mind a ketten?
Hát, ez jó. Örülök, hogy tisztázzuk a dolgokat.
A film hiányozni fog, de sebaj.
Tiszta lappal indulunk.
- Szerinted menni fog? - Persze. Már most is megy.
Kemény igazságokkal szembesítjük egymást.
Na jó, de a pásztorpitét illető kemény igazság egy dolog, míg…
Míg mi?
Nagyobb dologról is szó van? Mondd csak el!
Hát jó.
Félek, hogy megint beletemetkezel a munkába,
mint anno Tullal.
És újra eltávolodunk egymástól,
mint mielőtt szétmentünk.
De nem így lesz.
Közöltem a szerkesztőmmel, aki kérlelt, hogy utazgassak New Yorkba,
hogy nem megyek sehova.
De én nem ezt akartam.
Ne add fel miattam a jó lehetőségeket!
Különben megorrolsz,
és egy háborús zónában kötsz ki.
Szóval nem szeretnéd, ha beletemetkeznék a munkába,
de azt sem, ha nem temetkeznék bele?
Nem ezt mondtam. Foglalkozz a karriereddel!
Jó, hogy törődsz vele.
De ne csak a karriereddel törődj!
Nem is terveztem.
De először így tervezted?
Szóval szerinted újra ez lesz?
Nem, most azért beszélünk róla, hogy ne ismétlődjön meg.
Nézd, Johnny…
Folyton félek, hogy elveszítlek.
Az egyik fél mindig jobban szereti a másikat,
és nálunk mindig is én voltam az.
Végig én voltam az.
És ezért nem szóltam a matracról.
- Meg a filmről. - Oké.
Aha. Bocs, Mularkey, de ez eszméletlen nagy baromság.
Azt mondogattad magadnak, hogy te jobban szeretsz,
és nem is látod, hogy én mennyire szeretlek téged,
hogy mennyire boldoggá szeretnélek tenni,
és hogy mennyire bánt, mikor ez nem sikerül.
Tudom, hogy te is szeretsz.
De én szerettem beléd előbb. Te Tullyt szeretted.
- Csak én akartam összeházasodni. - De… Ez nem igaz!
- És gyerekeket is. - Ez nem fair.
- De ráálltál. - Megváltoztam.
Végig bűntudatom volt, mert te nem ilyen életre vágytál.
De igen, csak nem azonnal! De mire Marah megszületett…
Több gyereket is szerettél volna, de nem sikerült megadnom őket neked.
Nem… Kettőnknek nem sikerült. Tudod, mit?
Hagyjuk, hogy kinek nem sikerült! Csak nem jött össze.
Tudom, hogy bűntudatod van mindezek miatt.
És ezért nem mondtam el neked, amikor rám tört a késztetés,
hogy háborús övezetbe menjek.
Mert azt hitted volna, hogy nem akarlak téged vagy a családunkat,
pedig sokkal bonyolultabb volt a helyzet.
Megértettem volna.
Azt hiszem.
Lehet.
Nem is tudom, valahogy könnyebb volt elzárkózni,
beletemetkezni a munkába,
mint szembenézni a…
problémákkal.
Igen.
Van valami, amit még sosem mondtam ki.
Tavaly,
mielőtt szétmentünk, mikor elmondtad, mit érzel Travis iránt…
megkönnyebbültem.
Tudtam, hogy nagyon rossz férj voltam.
Akkor te tettél valamit, ami nekem fájt,
így végre nem kellett ostoroznom magam,
amiért kevés voltam neked.
Nahát!
Ez elég…
Szar.
Igen.
Ha már a beismeréseknél tartunk,
azért is mondtam neked, hogy érzek valamit iránta,
hogy küzdj értem.
De nem tetted.
Igen, dühös voltam.
Nem vagy éhes?
Igazából örülnék egy kis pásztorpitének.
Tudod, hogy mindennap megnézem a Csajos perceket?
A netes műsoraidat és a dokut is láttam.
Jól pofon vágtad az öreg Binswangert!
Köszi.
Na és mi lesz ezután?
Hát, nem tőlem hallottad,
de lehet, hogy lesz egy új beszélgetőműsorom.
Komolyan?
Ez hihetetlen! Tudtad, hogy lesz előfizetésem a TiVóra?
Bevallom, én is néztem a műsorodat.
Tényleg? Pedig utálod a sportot.
Lenémítva nézem.
Többnyire.
Amúgy úgy öregszel, mint egy jó bor.
Elárulhatok egy titkot?
Lehet, hogy néha… igénybe veszek egy kis…
Botoxot itt.
- Na ne! - De.
Ha bárkinek elmondod, letagadom.
Hűha!
- Természetes hatást kelt, uram. - Van egy jó sebész New Yorkban.
Apropó New York,
te is éltél ott. A '90-es években.
De egyszer sem hívtál fel.
Te sem hívtál fel.
Milliószor is gondoltam rá.
- Tényleg? - Persze.
Már azelőtt is, hogy odaköltöztél.
Hosszú évekkel ezelőtt, miután eljöttem a KPOC-től,
egy este, amikor már New Yorkban voltam,
fel akartalak hívni, de hívást kaptam.
Olyan biztos voltam abban, hogy te hívsz,
hogy felvettem, és beleszóltam: „Tallulah Rose?”
Aztán vártam,
de csak annyit hallottam, hogy az „Ain't Nobody” szól a háttérben.
Hát, ki tudja?
Talán én hívtalak.
Tényleg?
És mit mondtál volna,
ha te hívtál volna?
Az már nagyon régen volt.
Sok minden történt azóta.
Igaz.
Igazából azért is költöztem vissza Seattle-be,
hogy a barátnőm közelebb lehessen a családjához.
Fél óra múlva találkozom vele a The Phoenixben.
Bocs. Szólnom kellett volna róla.
- Csak… Hát igen. - Semmi baj.
Jó volt látni téged.
Téged is.
Köszi.
Ez tényleg szörnyű. Egyszerre kérges és pépes.
Nem jó.
- Ez komoly, Mularkey? - Igen. Épp ideje.
Ejha!
- Most meglesz. - Igen.
- Meggondoltam magam. Ne! - Csakugyan? Meggondoltad magad?
Gyönyörű.
És ha elszúrjuk a dolgot?
Megpróbáljuk, és meglátjuk.
Jó.
De egy biztos:
van, ami nem változott.
Akármit is hozzanak az évek,
akárhány pásztorpitét…
inkább veled szeretnék lenni, mint bárki mással az univerzumban,
Kate Mularkey.
Én pedig veled.
Valahogy le kell hámoznunk rólad a fűzőt.
De hogyan?
Megoldjuk.
Szia!
Tully!
Mi a helyzet, Marah? Hol vagy?
- Egy egyetemi diákbulin vagyok. - Tessék?
Találkoztunk pár fiúval a mozi előtt, és elhívtak egy egyetemi buliba.
Nekem nem volt kedvem hozzá, de Ashley-nek igen.
És miután ideértünk,
üzizni kezdett a volt barátjának, hogy féltékennyé tegye,
mire is megjelent itt a srác, és együtt elmentek innen.
Magadra hagyott egy diákbuliban?
Aztán egy srác sörrel kínált, és kavarni kezdtünk,
aztán rám mászott, és fogdosott.
- Istenem! - Elmenekültem.
Most a spájzban bujkálok, és nem tudom, mit tegyek.
Maradj a vonalban!
Máris indulok. Maradj a vonalban!
Most mi bajod? Dilis vagy.
Nem akarok beszélni róla.
Mi van? Mondtam, hogy hibbant a csaj.
- Mindegy, hagyjuk! - Nem, én még nem végeztem.
Mit mondott?
Ha tovább zaklatsz, rád küldöm a bátyáimat.
- Bevált! - Micsoda?
Nancy Pat nélkül ment el. Veszekedtek.
- Hitt neked? - Nem úgy tűnt, de ezek szerint igen!
A sótartók nem fogják megtölteni magukat.
Zárd le a kukát! Ha a mosómedvék bejutnak…
Miért keménykedsz? Nem tudnál kedves lenni?
Nem én nem vagyok kedves.
Mi kedvesek voltunk veled.
„Mi”. Folyton „mi”, mióta Tully visszaköltözött.
Simán lecseréltél rá. Azt hittem, jó barátok vagyunk.
A hajamat is levágattam, még most is hülyén nő.
- Nem kényszerítettelek. - Barátságból tettem.
De aztán visszatért Tully, te pedig simán…
elfelejtettél.
Nagyon sajnálom.
Tully visszatérése sok változást hozott, de nem akartalak megbántani,
még mindig szeretném, ha barátok lennénk.
Nem próbáljuk meg újra?
Ne felejtsd el lezárni a kukát!
Várj!
- Segítek. - Oké.
Kösz.
Gondolj arra, hogy a fizuból cowboycsizmát tudsz venni!
Jó. Tartsuk észben a célt!
Pontosan.
Megölelnélek, de trutyis lettem.
Nem gond, én zsírban turkáltam.
- Oké. - Akkor…
Mi bajod van?
Miért vagy ilyen diló?
Tudod te, miért.
Tudom hát. Megőrülsz értem.
Hallottad, mit mondtam.
Azt, hogy állj le.
Tudtad, hogy nem akarom.
Tudtad, hogy bántasz vele, mégis folytattad.
Ne már! Te másztál rám.
Hazudj csak magadnak, hogy nyugodtan alhass!
De legbelül tudod, mi történt.
Megerőszakoltál.
Te hibbant picsa!
Maradj távol tőlem!
Világos?
- Jól vagy? - Igen.
- Tully… - Hagyjuk!
- Csak egy tahó. - Megmentetted Nancyt.
Igen.
Remélem.
Hol a fenében van a spájz?
Félre az útból!
Tully!
- Jól vagy? - Igen.
- Igen? - Igen.
Marah…
Jól van.
Húzzunk el innen!
- Mit tett veled? - Semmit.
Le akarta venni a felsőmet, de elfutottam.
Biztos jól vagy?
Igen, jól vagyok.
Kérlek, ne mondd el anyunak! Kinyírna.
Istenem! Mit képzeltél, Marah?
Egyetemi diákbuli? Jézusom! Azt mondtad, moziba mész.
Tudod, mi is történhetett volna?
Marah?
Kate!
Kate, hol van Marah? Jól van?
Mi…
Mi a helyzet?
Mi történt Marah-val?
Szóljatok hozzám, kérlek!
Mi történt Marah-val?
A feliratot fordította: Kanizsai László